|  |  |
| --- | --- |
|  | **Sagsnr.:** 17/5261**Dok.nr.:** 63143/17**Afdeling for Byg Land og Miljø****Sagsbehandler**Martin Bruun55362512mbru@vordingborg.dk27-04-2017 |

# Beslutningsreferat af 1. møde i vandløbsrådet den 20. april 2017 kl. 17.00-20.00

**Sted: Langebæk gl. rådhus – Lokale 2**

Deltagere:

Anita Halbye, Peter Tillish, Henrik Boumann, Tommy Clausen, Christian Skotte, Kim Keldborg og Bjarne Nielsen. Fra Vordingborg Kommune: Paul Debois og Martin Bruun (referent)

Dagsorden:

1. Velkomst og gensidig introduktion af Vandløbsrådets medlemmer

2. Introduktion til Vandløbsrådets arbejde, kommunens motivation for nedsættelse af rådet

og forventning til udbytte af rådets arbejde. (Vordingborg kommune)

3. Rådets arbejdsform (plenum)

4. Planlægning af emner for kommende møder i 2017 (plenum)

5. Udpegning af emner til ekskursion den 11. maj 2017 (plenum)

6. Evt.

Ad 2: se det vedlagte PowerPoint oplæg fra mødet. Rådet arbejder inden for den ramme, som er faslagt af Teknik- og miljøudvalget på mødet den 28/9-16. En vigtig pointe fra Vordingborg kommune er, at rådet med sin brede repræsentation af interesser og gennem enighed vil opnå en betydelig indflydelse på de kommende regulativer og helhedsplaner.

Ad 3:

Rådet mødes om eftermiddagen, efter alm arbejdstids ophør – dvs. tidligst kl. 16.30. Vordingborg kommune arrangerer 2 ekskursioner (den 11. maj og 17. maj 2017 fra kl. 16.30-19.30) På ekskursionerne fremviser og forklarer rådets medlemmer fordele og ulemper ved det konkrete vandløbs fysiske udformning for hinanden og fremadrettede løsninger på den generelle problemstilling der fremvises søges tilvejebragt.

Rådet mødes efterfølgende til 2 møder den 15/6 og 5/10 på det gamle rådhus i Langebæk. Her arbejdes der videre med fælles løsningsforslag fra ekskursionerne og rådet færdiggør sine anbefalinger til proces og indhold af de kommende vandløbsregulativer og helhedsplaner. Rådet henstiller til kontinuitet i fremmødet blandt medlemmerne for at opnå fortrolighed og effektivisere arbejdsprocessen. Alle kan naturligvis blive forhindret i at deltage i et møde, men medlemmerne forventes at deltage i langt hovedparten af møderne i rådet. Administrationen fungerer som sekretariat for rådet og udarbejder dermed oplæg til møder, mødereferater og afrapporterer vandløbsrådets arbejde – men, det er alene rådet der indstiller sine anbefalinger til indhold i de kommende vandløbsregulativer og den tilhørende anbefaling af proces for udarbejdelse af detailregulativer og helhedsplaner.

Ad 4:

Forslagene til mødepunkter blev vedtaget. De kommende møders emner kan ændres efter rådets ønske, når det fremadrettede arbejde viser behov for ændringer. Der følger nærmere invitation til ekskursionerne med tid og sted.

Ad 5:

Der var følgende til emner der kan besigtiges på ekskursionerne:

Målestationer naturlige/kunstige vandløb, pumpelag, vandløb med godt fald, sandfang, plantning af træer, løsninger på skismaet vandafledning/natur, grødeskæring og grødesammensætningens betydning for vandafledning/natur, problemvandløb, eksempler på vandløbsrestaurering – og effekter heraf, forskel på de restaurerede og det ikke restaurerede vandløb.